text: Cléomadès requis eüssent 
   Durbans et Sartans, se ne fussent 
   Les essoignes et les grietés 
   Que Sartans ot eües tés 
   K'ainc puis ne fu de santé nès 
   K'à lui jousta Cléomadès, 
   N'ainc puis se ne pot si aidier 
   Que il peüst nes chevauchier ; 
   Car andoi enpensé avoient 
   Que ensamble le requerroient 
   Pieça que Durbans meü fust, 
   Se Sartan atendu n'eüst.
   PageV02P159
   Des nouveles Pinchonnet furent 
   Lie et joiant k'estre le durent. 
   Bien et bel fourni son message 
   Pinehonnès, à loi d'onme sage, 
   Que il n'i a rien oublié 
   D'ainsi qu'il li fu commandé. 
   De la nouvele qu'ot contée 
   Fist maint cuer lie[z] par la contrée 
   De la terre le roi Carmant. 
   Mais de ce me tairai à tant.
  